টি-টোয়েন্টি র‌্যাঙ্কিংয়ে বাংলাদেশ রয়েছে দশম স্থানে। আর আফগানিস্তান অষ্টম স্থানে। এই সিরিজে ভালো করতে পারলে র‌্যাঙ্কিংয়ে উন্নতি হবে বাংলাদেশের। তবে সংক্ষিপ্ত ফরম্যাটে আফগানিস্তানও বেশ শক্তিশালী। তাদের দলে মোহাম্মদ রশিদের মতো বিশ্বসেরা বোলার রয়েছে। রয়েছেন আরেক উদীয়মান মুজিব-উর-রহমান। আছেন মোহাম্মদ নবীর মতো ক্রিকেটের ফেরিওয়ালা অলরাউন্ডার। তবে তাদের বিপক্ষে ভালো করার সব অস্ত্রই রয়েছে বাংলাদেশের। এবার সেগুলো মাঠে প্রয়োগ করে ভালো করার পালা।